b'\n_START_ARTICLE_\nVarantas\n_START_PARAGRAPH_\nVarantas yra tam tikros r\xc5\xab\xc5\xa1ies pirk\xc4\x97jo arba pardav\xc4\x97jo pasirinkimo sandoris. Paprastai varanto galiojimo terminas yra vieneri metai arba ilgesnis. Investuotojui, sudariusiam tok\xc4\xaf sandor\xc4\xaf, suteikiama teis\xc4\x97 (bet n\xc4\x97ra \xc4\xafpareigojama) pirkti arba parduoti tam tikras akcijas arba akcij\xc5\xb3 krep\xc5\xa1el\xc4\xaf i\xc5\xa1 anksto nustatyta kaina tam tikr\xc4\x85 dien\xc4\x85. Jeigu akcijos arba akcij\xc5\xb3 krep\xc5\xa1elio rinkos kaina paskutin\xc4\x99 galiojimo dien\xc4\x85 yra didesn\xc4\x97, negu nustatytoji pirkimo varante, varanto tur\xc4\x97tojas gauna sum\xc4\x85, lygi\xc4\x85 skirtumui tarp nustatytos kainos ir rinkos kainos. Jeigu akcijos arba akcij\xc5\xb3 krep\xc5\xa1elio rinkos kaina yra lygi arba ma\xc5\xbeesn\xc4\x97 negu nustatytoji pirkimo varante, su\xc4\x97jus terminui varantas netenka vert\xc4\x97s. Atvirk\xc5\xa1tin\xc4\x97 proced\xc5\xabra taikoma pardavimo sandorio varanto atveju. Paprastai varanto i\xc5\xa1leid\xc4\x97jo ketinimas n\xc4\x97ra pirkti akcij\xc5\xb3 ar akcij\xc5\xb3 krep\xc5\xa1elio, d\xc4\x97l kurio buvo i\xc5\xa1leistas varantas, tod\xc4\x97l tais atvejais, kai paprastai varantas b\xc5\xabt\xc5\xb3 realizuojamas, atsiskaitoma grynaisiais.'